Νίκη Βόλου (καλαθοσφαίριση γυναικών)

Ο Γυμναστικός Σύλλογος Βόλου «Η Νίκη» είναι ελληνικό αθλητικό σωματείο που δραστηριοποιείται στην πόλη του Βόλου, στη Μαγνησία, όπου και βρίσκονται οι έδρες των τμημάτων του. Επίσημα χρώματα του συλλόγου είναι το μπλε και το λευκό. Στο έμβλημα της ομάδας απεικονίζεται η αρχαιοελληνική θεά Νίκη.

Επίσημο έτος ίδρυσης του γυναικείου τμήματος καλαθοσφαίρισης του συλλόγου είναι το 1956. Σήμερα το τμήμα καλαθοσφαίρισης γυναικών της Νίκης διαθέτει τη νομική μορφή ερασιτεχνικού σωματείου. Επίσημη έδρα του αποτελεί το Κλειστό Γυμναστήριο Νέας Ιωνίας Μαγνησίας «Η Σμύρνη», χωρητικότητας 1.500 θεατών.

 Ιστορική αναδρομή 
Το τμήμα ιδρύθηκε το 1956, όμως λόγω δυσκολιών  αδρανοποιήθηκε το 1958. Μετά από 32 χρόνια, το 1990, ξαναδραστηριοποιήθηκε μετά από πρωτοβουλία του Κώστα Μανιατάκη.

Την αγωνιστική περίοδο 1998–99 το γυναικείο τμήμα καλαθοσφαίρισης της Νίκης Βόλου κατέκτησε το οικείο της τοπικό Πρωτάθλημα Γυναικών που διοργανώνει η Ένωση Σωματείων Καλαθοσφαίρισης Θεσσαλίας για πρώτη φορά στην ιστορία της,«Ένωση Σωματείων Καλαθοσφαίρισης Θεσσαλίας», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. με αποτέλεσμα να κερδίσει το εισιτήριο ανόδου στη Β' Εθνική Κατηγορία (η οποία σήμερα δεν υφίσταται).«Πρόγραμμα και Βαθμολογία Β' Εθνικής Κατηγορίας Γυναικών (Όμιλος Βορρά) 1999-2000», πληροφορίες στον (παλαιότερο) ιστότοπο της Ελληνικής Ομοσπονδίας Καλαθοσφαίρισης. Για τη χρονιά 1999–00 εντάχθηκε στον Όμιλο Βορρά αυτής τον οποίο και συνέθεσαν 10 ομάδες σύνολο. Στην τελική βαθμολογική κατάταξη η Νίκη βρέθηκε στην 9η θέση, έχοντας συγκεντρώσει 3 νίκες και 15 ήττες. Η επίδοση αυτή δεν ήταν αρκετή ώστε να τη συγκρατήσει στην κατηγορία.

Την επόμενη χρονιά, 2000–01, η ομάδα του Βόλου αναδείχθηκε και πάλι Πρωταθλήτρια Θεσσαλίας με αποτέλεσμα να επιστρέψει στη Β' Εθνική μετά από ένα χρόνο απουσίας. Τον Όμιλο Βορρά για την αγωνιστική περίοδο 2001–02 συνέθεσαν αυτή τη φορά 12 ομάδες, με τη Νίκη να συγκεντρώνει μέχρι το τέλος της αγωνιστικής δράσης 7 νίκες και 15 ήττες.«Πρόγραμμα και Βαθμολογία Β' Εθνικής Κατηγορίας Γυναικών (Όμιλος Βορρά) 2001-2002», πληροφορίες στον (παλαιότερο) ιστότοπο της Ελληνικής Ομοσπονδίας Καλαθοσφαίρισης. Στον τελικό βαθμολογικό πίνακα βρέθηκε στη 10η θέση και κατά συνέπεια υποβιβάστηκε ξανά άμεσα.

Η παραμονή της ομάδας στο τοπικό πρωτάθλημα υπήρξε ξανά μονοετής, εφόσον την αγωνιστική περίοδο 2002–03 στέφθηκε για μία ακόμη φορά Πρωταθλήτρια της Ε.Σ.ΚΑ. Θεσσαλίας. Στο μεταξύ η Β' Εθνική Κατηγορία είχε καταργηθεί, οπότε η ομάδα ανέβηκε απευθείας στην Α2 Εθνική Κατηγορία και ειδικότερα στον Όμιλο Βορρά αυτής.«Πρόγραμμα και Βαθμολογία Α2 Εθνικής Κατηγορίας Γυναικών (Όμιλος Βορρά) 2003-2004», πληροφορίες στον (παλαιότερο) ιστότοπο της Ελληνικής Ομοσπονδίας Καλαθοσφαίρισης. Κλήθηκε να αντιμετωπίσει 11 αντιπάλους απέναντι στους οποίους δεν κατάφερε να επιβληθεί παρά μόνο μία φορά. Ειδικότερα είχε μόλις μία νίκη σε σύνολο 22 αγώνων, με αποτέλεσμα να τερματίσει στη 12η και τελευταία θέση και κατά συνέπεια να υποβιβαστεί. Την ίδια χρονιά, η Νίκη πραγματοποίησε το ντεμπούτο της στο Κύπελλο Ελλάδος, στα πλαίσια του οποίου αγωνίστηκε δύο φορές. Στη διάρκεια της Α' Φάσης απέκλεισε αρχικά τον Α.Ο. Σερρών με σκορ 33-54, για να ηττηθεί στη συνέχεια με τη σειρά της από τον Ήφαιστο Θεσσαλονίκης με σκορ 62-30, κάτι που έθεσε τέλος στην πορεία της στο θεσμό για αυτή τη χρονιά.

Ακολούθησε μία μακρά παραμονή της ομάδας στο τοπικό πρωτάθλημα της Θεσσαλίας, χωρίς να σημειώσει κάποια διάκριση.

Την αγωνιστική περίοδο 2013–14, οπότε και το γυναικείο πρωτάθλημα της Ε.Σ.ΚΑ. Θεσσαλίας διοργανώθηκε ανάμεσα σε τέσσερις ομάδες, η Νίκη ολοκλήρωσε τις αγωνιστικές της υποχρεώσεις στην 3η και προτελευταία θέση της κατάταξης.«Αποτελέσματα ΕΣΚΑΘ: Πανηγυρικά πρωταθλητής ο Αίολος Τρικάλων!», άρθρο στον ιστότοπο WePlayBall.gr, 14 Μαΐου 2014.

Την επόμενη χρονιά, 2014–15, με προπονητή το Γιάννη Στεργιόπουλο, η ομάδα του Βόλου κατάφερε να κατακτήσει το πρώτο της Πρωτάθλημα Θεσσαλίας μετά από δώδεκα χρόνια, έχοντας υπερκεράσει επιτυχώς τέσσερις αντιπάλους.«Αποτελέσματα ΕΣΚΑΘ: Το σήκωσε η Νίκη Βόλου!», άρθρο στον ιστότοπο WePlayBall.gr, 18 Μαΐου 2015.«Πρωταθλήτρια ΕΚΑΣΘ η Νίκη Βόλου 63-59 τον Απόλλωνα» , άρθρο στον ιστότοπο SportsHero.gr, 18 Μαΐου 2015.«ΕΣΚΑΘ: Πρωταθλήτρια Θεσσαλίας η Νίκη Βόλου - Πάει στα μπαράζ της Α2 Βορρά», άρθρο στον ιστότοπο MissMatchBasket.blogspot.gr, 17 Μαΐου 2015. Ακολούθως διαγωνίστηκε στο Ειδικό Πρωτάθλημα Ανόδου στην Α2 Εθνική Κατηγορία που διοργανώθηκε τον Ιούνιο του 2015 στην Καλαμαριά μέσω του οποίου πέρασε αήττητη. Νικώντας κατά σειρά τους συλλόγους Α.Ο. Νέας Τρίγλιας (35-60), Λασσάνη Κοζάνης (53-47), Α.Γ.Ε. Πιερίας (48-57) και Γ.Α.Σ. Κομοτηνή (55-39) κέρδισε την άνοδό της στην Α2 Εθνική Κατηγορία από το επόμενο φθινόπωρο.«Αποτελέσματα Μπαράζ Ανόδου Α2 Βορρά: Ανέβηκε η Νίκη Βόλου!», άρθρο στον ιστότοπο WePlayBall.gr, 28 Ιουνίου 2015.

Την αγωνιστική περίοδο 2015–16, η Νίκη συμμετείχε στην Α2 Εθνική Κατηγορία, και τερμάτισε στην τελευταία θέση, έχοντας μόνο μια νίκη άνευ αγώνα με αντίπαλο την Αναγέννηση Νέου Ρυσίου. Την επόμενη περίοδο, 2016–17, αν και είχε δικαίωμα συμμετοχής στην Α2 για δεύτερη συνεχή χρονιά, τελικά αποφασίστηκε η ομάδα να μην δηλώσει συμμετοχή και να συμμετάσχει στο γυναικείο πρωτάθλημα της Ε.Σ.ΚΑ. Θεσσαλίας«Σοκ με αποχώρηση της Νίκης Βόλου από την Α2 - Ο Λασσάνης στη κλήρωση» , άρθρο στον ιστότοπο SportsHero.gr, 7 Σεπτεμβρίου 2016.

Την αγωνιστική περίοδο 2019–20, το πρωτάθλημα διεκόπη και η Νίκη κατάφερε την επάνοδο στην Α2 Εθνική, λόγω αδυναμίας συμμετοχής του πρωταθλητή Απόλλων Καρδίτσας. Όμως, λόγω της έξαρσης της πανδημίας του COVID-19, το πρωτάθλημα της περιόδου 2020–21 δεν ολοκληρώθηκε, με την Νίκη να έχει μόνο μια ήττα. Την επόμενη αγωνιστική περίοδο, 2021–22, η Νίκη αποχώρησε οικειοθελώς από την Α2 για δεύτερη φορά στην ιστορία της και από εκείνη την περίοδο αγωνίζεται ανελλιπώς στο γυναικείο πρωτάθλημα της Ε.Σ.ΚΑ. Θεσσαλίας.

 Τίτλοι
 Ηλικιακή Ομάδα Τύπος Διοργάνωσης Διοργάνωση Τρόπαια Αγωνιστική Περίοδος Γυναίκες Τοπικές Διοργανώσεις Πρωτάθλημα Ε.Σ.ΚΑ. Θεσσαλίας 6 1998–1999, 2000–2001, 2002–2003, 2014–2015, 2021–2022, 2024–2025

 Πορεία στις εθνικές κατηγορίες 
   Πρωτάθλημα Θέση      Κύπελλο Ελλάδας  1999–2000 3 Β΄ Εθνική Κατηγορία 9 – 3–15 – – Άννα Χριστοδούλου – – 2001–2002 3 Β΄ Εθνική Κατηγορία 10 – 7–15 – – Ελένη Ζήτη – – 2003–2004 2 Α2 Εθνική Κατηγορία 12 – 1–21 – – Ελένη Ζήτη Α΄ Φάση 2 2015–2016 2 Α2 Εθνική Κατηγορία 12 – 1–21 – – Παρθένα Παγκαλίδου 2η - Α΄ Φάσης 1 2020–2021 2 Α2 Εθνική Κατηγορία Διεκόπη – – – – – 2η - Α΄ Φάσης 2

 Προπονητές 
 Θητεία Εθνικότητα Προπονητής 1990–199?  Ντίνος Καρακατσούνης 199?–199?  Ειρήνη Παπαμιχαήλ 1996–1997  Φώνης Μαυρομιχάλης 1997–1999  Αντώνης Μυριντζής 1999–2000  Κώστας Ξενοκώστας 2000–2001  Απόστολος Κουτίνας 2001–2002  Χρήστος Αθανασιάδης 2002  Απόστολος Κουτίνας 2002  Αντώνης Μυριντζής 2002–200?  Γιώργος Κοσμάτος 20??–2012  Λευτέρης Κατσαλής 2012–2013  Σπύρος Στρατίκης 2013–2016  Γιάννης Στεργιόπουλος 2016–Σήμερα  Νίκος Γαλανάκης

 Παραπομπές 

 Εξωτερικοί σύνδεσμοι 



Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις ομάδων καλαθοσφαίρισης το 1956